फ्लाइट में बैठना बहुत से लोगों का सपना होता है। हवा में उड़ान भरने का सुख ही कुछ ऐसा है। समय की कितना बचता है ना? जहां ट्रेन से किसी जगह पहुंचने में कई घंटे लगते हैं, वहीं विमान उस दूरी को कुछ घंटों में पूरी कर देता है। वैसे तो डोमेस्टिक उड़ान में अंग्रेजी और हिंदी में घोषणाएं की जाती हैं लेकिन जब IndiGo के एक पायलट ने यात्रियों के जानकारी देने के दौरान अंग्रेजी के साथ पंजाबी का तड़का लगाया, तो पब्लिक उनकी फैन हो गई। जी हां, सिर्फ यात्रियों की उड़ान ही यादगार नहीं बनी, बल्कि इंटरनेट की जनता का भी दिन बन गया।
यह वीडियो ट्विटर हैंडल @zeenat_daar93 ने बुधवार को शेयर किया और कैप्शन में लिखा- एक बॉस की तरह! बैंगलुरु-चंडीगढ़ की इंडिगो फ्लाइट के कमांडर राजदीप सिंह, जो भारतीय नौसेना में पायलट भी रह चुके हैं। इस ट्वीट को अबतक करीब 2 लाख व्यूज और 6 हजार से ज्यादा लाइक्स मिल चुके हैं। इसके साथ ही यूजर्स प्रतिक्रिया भी दे रहे हैं। जहां कई यूजर्स ने पंजाबी में बात करने के लिए फ्लाइट कमांडर की सराहना की, वहीं कुछ ने लिखा कि समां बाध दिया पाजी। एक बंदे ने लिखा कि सफर का मजा दोगुना कर दिया। और हां, कुछ ने कहा कि ऐसे लोग मौज करा दी।
इंग्लिश के साथ पंजाबी का तड़का!
— Zeenat Dar (@zeenat_daar93) August 24, 2022
बड़ी चंगी बातें कर गए पाजी…
यह क्लिप 1.5 मिनट का है जिसमें राजदीप सिंह ह्यूमर, प्रोफेशनलिज्म, समझदारी, शालीनता और इज्जत के साथ यात्रियों को संबोधित करते नजर आ रहे हैं। वह अंग्रेजी के साथ थोड़ा सा पंजाबी तड़का भी लगाते हैं, जिसे सुनकर ना सिर्फ यात्रियों का बल्कि इंटरनेट यूजर्स का भी दिन बन गया! वीडियो सिंह को उन जगहों के बारे में बात करते सुना जा सकता है जो विडों सीट के यात्री अपनी साइड से देख सकेंगे। इसके बाद वह गलियारे (Aisle) के पैसेंजर्स के लिए कहते हैं- जो बंदे गलियारे की तरफ बैठे हैं, वो एक दूसरा का मुंह देखो। इसके अलावा भी वह बड़ी चंगी बातें कहते हैं जिन्हें सुनकर यात्री मुस्कुरा देते हैं!